cyanic-selkie/wikianc huggingface dataset:
Γοδεφρείδος Α΄ της Προβηγκίας
Βιογραφία
Ο Γοδεφρείδος Α΄ της Προβηγκίας ήταν ο τρίτος γιος του Γουλιέλμου Β΄ κόμη της Προβηγκίας & Αρλ και της Γκέρμπεργκα των Ιβρέα, κόρης του Όθωνα-Γουλιέλμου κόμη της Βουργουνδίας. Ίσως δεν είχε τον τίτλο του κόμη ως το 1030, οπότε απεβίωσε ο πρωτότοκος αδελφός του Γουλιέλμος Δ΄ της Προβηγκίας. Δευτερότοκος ήταν ο Φουλκ Βερτράνδος της Προβηγκίας. Το 1032 έγινε κόμης της Αρλ και μαζί με τον Φουλκ-Βερτράνδο έκαναν δωρεά στο Κλυνύ το 1037. Όσο ζούσε ο Φουλκ-Βερτράνδος, ο Γοδεφρείδος Α΄ είχε τη δεύτερη θέση, όταν όμως ο πρώτος απεβίωσε το 1051, έμεινε μόνος κόμης και μάργραβος (marchio).
Οι προηγούμενες επιδρομές των Σαρακηνών είχαν καταστρέψει τις εκκλησίες και ο Γοδεφρείδος Α΄ έκτισε πολλές από αυτές, όπως το αββαείο του Σπάρρο. Όπως οι πρόγονοί του, ήταν και αυτός προστάτης του αββαείου του Αγ. Βίκτωρος στη Μασσαλία: το 1055 και το 1057 μαζί με τη σύζυγό του Στεφανία και τον γιο του Βερτράνδο δώρισαν ιδιοκτησίες στο αββαείο. Ήταν πολύ πιο γενναιόδωρος από τους προκατόχους του και αν κάποιος υποτελής του ήθελε να δώσει γαίες στο ναό, ο Γοδεφρείδος Α΄ απεποιείτο του δικαιώματός του, ώστε οι γαίες γινόταν φεουδαλικά ελεύθερες. Το 1038 έκανε αρκετούς κόμητες ελεύθερους φεουδαλικά, έτσι έχασε τις προσόδους, των οποίων η είσπραξη είχε δοθεί στον πάππο του από τον Κορράδο Α΄ της Βουργουνδίας. Με τον τρόπο αυτό έχασε πολλά κάστρα και η κομητεία της Προβηγκίας άρχισε να εξασθενεί.
Περί το 1062 απεβίωσε και τον διαδέχθηκαν οι δυο ανιψιοί του Γουλιέλμος Βερτράνδος της Προβηγκίας και Γοδεφρείδος Β΄ της Προβηγκίας και ο γιος του Βερτράνδος Β΄ της Προβηγκίας.
Οικογένεια
Νυμφεύτηκε τη Στεφανία και είχε τέκνα:
Πηγές
Κατηγορία:Οίκος των Μποζονιδών
Αναβάτης σε άρμα (Μουσείο Ακρόπολης αρ. 1342)
Η ανάγλυφη πλάκα με παράσταση θεότητας που ανεβαίνει σε άρμα στόλιζε άλλοτε τη ζωφόρο του παλιού ναού της Ακρόπολης και φιλοξενείται σήμερα στο Μουσείο Ακρόπολης με αριθμό καταλόγου 1342. Τα δύο κομμάτια που σώζονται βρέθηκαν κοντά στην Κλεψύδρα το 1822 και στην ανατολική πλευρά του Παρθενώνα τα έτη 1859 και 1860 αντίστοιχα.
Ιατρικά αέρια
Τα ιατρικά αέρια, που χρησιμοποιούνται σε νοσοκομεία και διάφορες άλλες νοσηλευτικές μονάδες, είναι τα:
Τα συστήματα παροχής των αερίων αυτών απαιτείται γενικά να παρακολουθούνται από συστήματα συναγερμού για τυχόν ανωμαλίες, όπως για παράδειγμα η χαμηλή ή υψηλή πίεση των αερίων.
Κατηγορία:Ιατρικές συσκευές Κατηγορία:Αέρια
Αναβάτης σε άρμα (Μουσείο Ακρόπολης αρ. 1342)
Περιγραφή
Το ανάγλυφο εικονίζει έναν αναβάτη να μπαίνει σε τέθριππο άρμα με το αριστερό πόδι. Είναι στραμμένος προς τα δεξιά. Στα χέρια που είναι παρατεταμένα με φυσικό τρόπο προς τα εμπρός κρατάει τα ινία. Το κεφάλι και το επάνω μέρος του σώματος έχουν ελαφρά κλίση προς τα εμπρός. Από το τέθριππο εικονίζονται οι ουρές και τα πίσω πόδια των τεσσάρων ίππων, ο κάδος του άρματος που φέρει κιγκλίδωμα με βοηθητική χειρολαβή, καθώς και ο τροχός. Ο επιβάτης του είναι ντυμένος με χιτώνα ιωνικού ρυθμού, με κόλπο και παρυφή, και ιμάτιο ριγμένο σαν κασκόλ επάνω στους ώμους. Η κόμη καταλήγει σε αλογουρά σιγμοειδούς σχήματος, τον λεγόμενο κρόβυλο ή κόρυμβο. Το πρόσωπο είναι άμουσο.
Ερμηνεία
Το θέμα του αναβάτη σε άρμα είναι γνωστό από την αρχαιότητα. Γνωστή είναι η απεικόνιση του Αμφιάρραου στη σαρκοφάγο του Κύψελου.
Λόγω της φθοράς στο πρόσωπο, ο αναβάτης ερμηνεύτηκε ως Θεά Αθηνά, Νίκη, Απόλλων, ή ακόμα και νικητής των Παναθηναίων. Τα γενικά χαρακτηριστικά του σώματος όμως δείχνουν περισσότερο ανδρικά, ενώ η χαρακτηριστική κόμη είναι γνωστή και από άλλα έργα γλυπτικής που εικονίζουν άνδρες.
Ιστορική τοποθέτηση
Εκτιμάται ότι το έργο ετούτο κατασκευάστηκε στις αρχές του 5ου αιώνα π.Χ. Πιστεύεται ότι η ανάγλυφη πλάκα ήταν μέρος της ζωφόρου του αρχαίου ναού της Ακρόπολης, ενώ ο Χανς Σράντερ υποστήριξε ότι ήταν μέρος της ζωφόρου του Εκατομβηδώνα, ναός που επέζησε της Περσικής επιδρομής και συνέχισε να υπάρχει για πολλούς αιώνες στην Ακρόπολη.
Πηγές
Κατηγορία:Ανάγλυφα Κατηγορία:Μουσείο Ακρόπολης Κατηγορία:Αρχαιολογικά ευρήματα στην Αττική
Φίλιππος Γ΄ της Μακεδονίας
Ο Φίλιππος Γ΄ ο Αρριδαίος (359 π.Χ. - 25 Δεκεμβρίου 317 π.Χ.) από την Δυναστεία των Αργεαδών, ήταν βασιλιάς της Μακεδονίας (323 - 317), διάδοχος του ετεροθαλούς αδελφού του Αλεξάνδρου Γ΄ του Μεγάλου.
Βιογραφία
Ήταν γιος του Φίλιππου Β΄ της Μακεδονίας και της 2ης συζύγου του Φιλίνας από τη Λάρισα. Ο Φίλιππος Β΄ νυμφεύτηκε σε 5ο γάμο την Ολυμπιάδα και απέκτησε τον Αλέξανδρο Γ΄.
Ο Φίλιππος Γ΄ ήταν πνευματικά ασταθής από την παιδική του ηλικία, πιθανώς από υπαιτιότητα της Ολυμπιάδα, η οποία ήθελε να δει στο θρόνο τον γιο της Αλέξανδρο Γ΄. Μετά το θάνατο του Αλέξανδρου Γ΄ ανακηρύχτηκε βασιλιάς από τον Μακεδονικό στρατό με την ονομασία Φίλιππος ο Γ΄ της Μακεδονίας. Στην ουσία ήταν μια μαριονέτα στα χέρια του Περδίκκα, που ουσιαστικά κυβερνούσε. Λίγο αργότερα ο Φίλιππος Γ΄ νυμφεύτηκε την Ανταία Ευρυδίκη, κόρη της Κυνάνης. Ύστερα από τη δολοφονία του Περδίκκα στην Αίγυπτο, ο Πείθων ανέλαβε την φύλαξη του Φίλιππου Γ΄ Αρριδαίου. Ο Φίλιππος Γ΄ και η γυναίκα του Ανταία Ευρυδίκη επέστρεψαν στη Μακεδονία κάτω από τη φύλαξη του Αντίπατρου. Ο Αντίπατρος πέθανε το 319 π.Χ. και η φύλαξη του Αρριδαίου πέρασε στον Πολυπέρχοντα, αλλά η Ανταία Ευρυδίκη, θορυβημένη από τον ερχομό της Ολυμπιάδας στη Μακεδονία, αναζήτησε τη βοήθεια τού Κασσάνδρου, γιού τού Αντίπατρου. Κατά τη διάρκεια μίας προσπάθειας να αποκρούσουν τις δυνάμεις της Ολυμπιάδας και του συμμάχου της Αιακίδη βασιλιά της Ηπείρου (εξαδέλφου της), οι στρατιώτες τού Αρριδαίου αυτομόλησαν στην Ολυμπιάδα, η οποία διέταξε το θάνατο του Αρριδαίου και της γυναίκας του Ανταίας Ευρυδίκης. Είχε βασιλέψει μόλις 6 χρόνια. Αργότερα ο Κάσσανδρος μετέφερε τα οστά του Αρριδαίου και της γυναίκας του στις Αιγές.
Δείτε επίσης
Κατηγορία:Δυναστεία των Αργεαδών
Μαγγανίτης
{{Κουτί πληροφοριών ορυκτού }}
Ο μαγγανίτης (αγγλ. manganite) είναι ορυκτό οξείδιο - υδροξείδιο του μαγγανίου. Οφείλει το όνομά του στη σύστασή του και αποτελεί ένα από τα σημαντικά μεταλλεύματα μαγγανίου, όπου ανευρίσκεται σε σημαντικές ποσότητες. Εξαλλοιώνεται προς πυρολουσίτη, ο οποίος σχηματίζει επιφλοιώσεις αλλοιώνοντας τη λάμψη του ορυκτού.
Σχηματίζεται σε υδροθερμικές αποθέσεις χαμηλών θερμοκρασιών ή σε αποθέσεις μαγγανιούχων θερμών πηγών, υποκαθιστώντας άλλα μαγγανιούχα ορυκτά. Απαντά επίσης σε ορισμένες ιζηματογενείς αποθέσεις, ενώ ανευρίσκεται και ως συστατικό ορισμένων αργίλων και λατεριτικών ιζημάτων.
Ορυκτά με τα οποία σχετίζεται είναι ο πυρολουσίτης, ο βραουνίτης, ο χαουσμανίτης, ο βαρύτης, ο ασβεστίτης, ο σιδηρίτης, ορισμένοι γρανάτες και ο γκετίτης.
Απαντά σε πολλά σημεία του πλανήτη. Κυριότερες εμφανίσεις του είναι στο Ilfeld και το Ilmenau των ορέων Χαρτς (Θουριγγία, Γερμανία), την Κορνουάλλη, την Κάμπρια και το Έξετερ στη Βρετανία, την περιοχή Bolet στη Σουηδία, το Οντάριο και άλλες περιοχές του Καναδά, τις ΗΠΑ (Πολιτείες Μίσιγκαν, Βιρτζίνια, Νέο Μεξικό, τη Γαλλία, την Κίνα, την περιοχή Αντοφαγάστα στη Χιλή, την Ελλάδα (περιοχές Καμάριζα και Πλάκα των μεταλλείων του Λαυρίου), τη Νότια Αφρική, τη Γκάνα και τη Γκαμπόν.
Σημειώσεις
Μαγγανιτης
Τζέιμς Λ. Μπρουκς
Ο Τζέιμς Λόρενς Μπρουκς (Αγγλικά:James Lawrence Brooks) (γεννήθηκε 9 Μαΐου 1940) είναι Αμερικανός σκηνοθέτης, παραγωγός και σεναριογράφος. Ο Μπρουκς βραβεύτηκε με Όσκαρ Σκηνοθεσίας για την ταινία του 1984 Σχέσεις Στοργής (Terms of Endearment), ενώ είναι επίσης γνωστός για τη σκηνοθεσία των ταινιών Το Κύκλωμα (Broadcast News, 1987) και Καλύτερα δε Γίνεται (As Good as it Gets, 1997).
GAZ-M1
Το GAZ-M1 ήταν μεσαίο αυτοκίνητο που παράχθηκε από τη σοβιετική αυτοκινητοβιομηχανία GAZ από το 1936 μέχρι το 1943.
Η πρωτότυπη έκδοση του οχήματος βασίστηκε στο Ford Model B του 1932 - 1934, όπως και ο προκάτοχος GAZ-A που φτιάχτηκε με εξαρτήματα από το Ford Model A του 1927 - 1931. Το κουβούκλιο του αυτοκινήτου φτιάχτηκε αποκλειστικά από την εταιρεία GAZ, αλλά ήταν βασισμένο σε κάποιο βαθμό από το Ford Model B. Το κιβώτιο ταχυτήτων ήταν 3-τάχυτο χειροκίνητο, με την 1-η ασυγχρόνιστη, και μάλιστα το ίδιο κιβώτιο ταχυτήτων διατηρήθηκε και στον διάδοχο GAZ-M20 Pobeda. Υπήρξε και μια επίσημη έκδοση ταξί, αλλά παρήχθη σε σχετικά λίγα αντίτυπα. thumb|left|Ρωσικό γραμματόσημο του 2012 με το GAZ-M1.
Μεγάλο μέρος της παραγωγής του οχήματος συνέπεσε με το ξέσπασμα του Μεγάλου Πατριωτικού Πολέμου, από το 1941 και μετά. Το όχημα έγινε τμήμα της Σοβιετικής κουλτούρας και έχει εμφανιστεί σε ταινίες και φωτογραφίες που απεικονίζουν ένα πολύ σημαντικό τμήμα της ιστορίας της τότε Σοβιετικής Ένωσης. Το 2012 εμφανίστηκε και σε ένα ρωσικό γραμματόσημο, αυτό της διπλανής φωτογραφίας.
Πηγές
Κατηγορία:Μοντέλα GAZ
Οικογένεια Βρίγγα
Η Οικογένεια Βρίγγα ήταν βυζαντινή οικογένεια άγνωστης καταγωγής που ανέδειξε κάποια σημαντικά πρόσωπα.
Το πρώτο γνωστό μέλος της οικογένεια ήταν ο Ιωσήφ Βρίγγας που ανέβηκε σε πολλά αξιώματα στην αυτοκρατορία. Επίσης ο Κωνσταντίνος Βρίγγας όπου διασώζεται ένα συμπόνιο που είχε γράψει. Μέλος της οικογένειας θεωρείται και ο αυτοκράτορας Μιχαήλ ΣΤ΄.
Πηγές
Βριγγα
Αναλυτική χημεία
Αναλυτική χημεία ονομάζεται ο εφαρμοσμένος κλάδος της χημείας που έχει ως αντικείμενο εργασίας και έρευνας την εύρεση της χημικής σύστασης, ποιοτικής (επιβεβαίωση ύπαρξης ή απουσίας των διαφόρων γνωστών χημικών ειδών) και ποσοτικής (εύρεση της ποσοτικής αναλογίας ύπαρξης κάθε επιβεβαιωμένου χημικού είδους), αγνώστων δειγμάτων ύλης.
Αναλυτικές μέθοδοι μπορούν να διαχωριστούν σε κλασική και οργανική μέθοδο. Οι κλασσικές μέθοδοι (επίσης γνωστές ως μέθοδοι υγρής χημείας) χρησιμοποιούν διαχωρισμούς όπως καταβύθιση, εκχύλιση και απόσταξη και ποιοτική ανάλυση για το χρώμα, την οσμή, ή το σημείο τήξεως. Η Κλασική ποσοτική ανάλυση επιτυγχάνεται με τη μέτρηση του βάρους ή του όγκου. Οι Ενόργανες μέθοδοι χρησιμοποιούν μια συσκευή για τη μέτρηση σε φυσικές ποσότητες του αναλύτη, όπως η απορρόφηση του φωτός, φθορισμού, ή αγωγιμότητα. Ο διαχωρισμός των υλικών επιτυγχάνεται χρησιμοποιώντας τη χρωματογραφία, την ηλεκτροφόρηση ή το πεδίο κλασματοποίηση ροής ως μεθόδους. Η Αναλυτική χημεία επικεντρώνεται επίσης στη βελτίωση των πειραματικών σχεδιασμών, χημειομετρήσεων, καθώς και τη δημιουργία νέων εργαλείων μετρήσεων, ώστε να παρέχουν καλύτερη χημική πληροφορία.
Η αναλυτική χημεία έχει εφαρμογές στην ιατροδικαστική, στη βιοανάλυση, στην κλινική ανάλυση, στην περιβαλλοντική ανάλυση και στην ανάλυση υλικών.
Εξωτερικοί σύνδεσμοι
* Κατηγορία:Επιστήμη υλικών
Orphan Black
Το Orphan Black είναι μια Καναδική/Αμερικανική (Συμπαραγωγή) τηλεοπτική σειρά επιστημονικής φαντασίας με πρωταγωνίστρια την Τατιάνα Μασλάνι. Η πρεμιέρα της σειράς έγινε στις 30 Μαρτίου 2013. Προβάλλεται από τον τηλεοπτικό σταθμό BBC America στην Αμερική και τον τηλεοπτικό σταθμό Space στον Καναδά. Η πρώτη σεζόν αποτελείται από 10 επεισόδια και έχει ανανεωθεί για δεύτερη σεζόν, η οποία θα προβληθεί από τις 19 Απριλίου 2014. Στην Ελλάδα θα προβάλλεται το χειμώνα του 2017-18 από τη Νέα Τηλεόραση Κρήτης.
Υπόθεση
Η σειρά ακολουθεί την Σάρα Μάννινγκ, μια Αγγλίδα ορφανή μικροαπατεώνισσα, η οποία επιστρέφει μετά απο μήνες, για να διεκδικήσει την κόρη της. Αφού θα δει την αυτοκτονία μιας γυναικάς, εκμεταλλεύεται την ομοιότητά τους και κλέβει την ταυτότητα της. Ελπίζοντας να λύσει όλα της τα προβλήματα αδειάζοντας τον τραπεζικό λογαριασμό της νεκρής γυναικάς, ξαφνικά θα μάθει οτι αυτή και η νεκρή γυναικά είναι κλώνοι. Όσο η Σάρα ψάχνει για απαντήσεις, θα ανακαλύψει οτι υπάρχουν περισσότερα άτομα σαν και αυτήν, γενετικά ταυτόσημα, που φυτεύτηκαν σε ανυποψίαστους γονείς μεσώ εξωσωματικής γονιμοποίησης σε εντελώς διαφορετικές συνθήκες. Χωρίς να έχει ιδέα ποιος δημιούργησε τους κλώνους, θα πρέπει να ανακαλύψει γρήγορα την αλήθεια, καθώς ένας δολοφόνος τις σκοτώνει μια μια.
Εξωτερικοί σύνδεσμοι
Κατηγορία:Αμερικανικές τηλεοπτικές σειρές Κατηγορία:Καναδικές τηλεοπτικές σειρές Κατηγορία:Τηλεοπτικές σειρές του BBC America
Καράτε Κιντ
Το Καράτε Κιντ (αγγλικά: The Karate Kid) είναι δραματική ταινία πολεμικών τεχνών του 1984, η οποία γράφτηκε από τον Ρόμπερτ Μαρκ Κάμεν και σκηνοθετήθηκε από τον Τζον Γκίλμπερτ Άβιλντσεν. Είναι η πρώτη ταινία του franchise The Karate Kid με πρωταγωνιστές τους Ραλφ Μάτσιο, Πατ Μορίτα και Ελίζαμπεθ Σου. Το Karate Kid ακολουθεί τον Ντάνιελ Λαρούσο (Μάτσιο), έναν έφηβο που διδάσκεται Κότζου-ριού καράτε από τον Mr. Miyagi (Μορίτα), ώστε να μπορέσει να υπερασπιστεί τον εαυτό του και να αγωνιστεί σε ένα τουρνουά ενάντια στους εκφοβιστές του, ένας από τους οποίους είναι ο πρώην φίλος του ερωτικού του ενδιαφέροντος, Ali Mills (Σου).
Ο Κάμεν προσεγγίστηκε από την Columbia Pictures για να συνθέσει μια ταινία παρόμοια με την προηγούμενη επιτυχία του Άβιλντσεν, Rocky (1976), μετά την υπογραφή του σκηνοθέτη. Ο Κάμεν εμπνεύστηκε από τη ζωή του όταν έγραψε την ταινία. Ως αποτέλεσμα, διατήρησε ισχυρές απόψεις σχετικά με το cast και αναφέρθηκε σθεναρά για την ένταξη του Μορίτα. Οι προετοιμασίες για την ταινία ξεκίνησαν αμέσως μετά την ολοκλήρωση της τελικής επεξεργασίας του σεναρίου και η ακρόαση πραγματοποιήθηκε μεταξύ Απριλίου και Ιουνίου 1983. Η κύρια φωτογράφιση ξεκίνησε στις 31 Οκτωβρίου 1983 στο Λος Άντζελες και η μαγνητοσκόπηση ολοκληρώθηκε μέχρι τις 16 Δεκεμβρίου 1983.
Το The Karate Kid κυκλοφόρησε στις Ηνωμένες Πολιτείες στις 22 Ιουνίου 1984. Η ταινία έλαβε παγκόσμια αναγνώριση από κριτικούς, πολλοί από τους οποίους επαίνεσαν τις σκηνές δράσης, τη γραφή, την ιστορία, τις ερμηνείες και τη μουσική. Η ταινία ήταν επίσης εμπορική επιτυχία, κερδίζοντας 100 εκατομμύρια δολάρια στις Ηνωμένες Πολιτείες και τον Καναδά, καθιστώντας την μία από τις ταινίες με τα υψηλότερα κέρδη του 1984 και τη μεγαλύτερη sleeper hit επιτυχία της χρονιάς του Χόλυγουντ.
Η ταινία είναι επίσης αξιοσημείωτη για την έναρξη της σταδιοδρομίας του Μάτσιο, καθώς και για την αναζωογόνηση της σταδιοδρομίας του Μορίτα, η οποία ήταν προηγουμένως γνωστή ως επί το πλείστον για κωμικούς ρόλους και απέφερε στον Μορίτα υποψηφιότητα για το Όσκαρ Β' Ανδρικού Ρόλου. Στη συνέχεια, το The Karate Kid ξεκίνησε ένα franchise και πιστώνεται για τη διάδοση του καράτε στις Ηνωμένες Πολιτείες.
Υπόθεση
Το 1984, ο Daniel LaRusso και η μητέρα του Lucille μετακινούνται από το Νιούαρκ του Νιου Τζέρσεϊ, στη Ρισίντα του Λος Άντζελες στην Καλιφόρνια. Ο συντηρητής του διαμερίσματός τους είναι ένας εκκεντρικός, αλλά ευγενικός και ταπεινός μετανάστης από την Οκινάουα που ονομάζεται Mr. Miyagi.
Ο Ντάνιελ γίνεται φίλος με την Ali Mills, μαζορέτα του λυκείου, που τραβά την προσοχή του αλαζονικού πρώην φίλου της Johnny Lawrence, κατόχου μαύρης ζώνης και του κορυφαίου μαθητή από τη σχολή ντότζο «Cobra Kai», όπου μαθαίνει μια φαύλη μορφή καράτε. Ο Johnny και η συμμορία του από τη Cobra Kai εκφοβίζουν συνεχώς τον Daniel. Στo Χαλοουίν, αφού ο Daniel ρίχνει νερό στον Johnny με έναν σωλήνα, αυτός και η συμμορία του κυνηγούν τον Daniel στο δρόμο και τον χτυπούν άγρια, έως ότου ο Mr. Miyagi παρεμβαίνει και τους νικά μόνος του με ευκολία. Έκπληκτος, ο Daniel ζητά από τον Mr. Miyagi να του διδάξει καράτε. Ο Miyagi αρνείται αλλά συμφωνεί να φέρει τον Daniel στη σχολή Cobra Kai για να επιλύσει τη διαφορά. Θα συναντηθούν με τον σένσεϊ, John Kreese, έναν βετεράνο των Ειδικών Δυνάμεων του Πολέμου του Βιετνάμ, που απορρίπτει ασυγκίνητα την προσφορά ειρήνης. Στη συνέχεια, ο Miyagi προτείνει στον Daniel να συμμετάσχει στο Πρωτάθλημα All-Valley Karate, όπου μπορεί να ανταγωνιστεί με τους Johnny και τους άλλους μαθητές της Cobra Kai με ίσους όρους και ζητά να σταματήσει ο εκφοβισμός όσο ο Daniel εκπαιδεύεται. Ο Kreese συμφωνεί με τους όρους, αλλά προειδοποιεί ότι εάν ο Daniel δεν εμφανιστεί στο τουρνουά, η παρενόχληση θα συνεχιστεί τόσο για τον Daniel όσο και για τον Miyagi.
Η προπόνηση του Daniel ξεκινά με μέρες οικιακών εργασιών που πιστεύει ότι χρησιμεύουν μόνο για να τον κάνουν σκλάβο του Miyagi. Όταν απογοητεύεται, ο Miyagi καταδεικνύει ότι η επανάληψη αυτών των μικροδουλειών τον βοήθησε να μάθει αμυντικά μπλοκ μέσω της μυϊκής μνήμης. Ο δεσμός τους αναπτύσσεται και ο Miyagi ανοίγεται στον Daniel για τη ζωή του, που περιλαμβάνει τη διπλή απώλεια της συζύγου και του γιου του κατά τον τοκετό στο στρατόπεδο εγκλεισμού Μανζανάρ ενώ υπηρετούσε με το 442ο Σύνταγμα Πεζικού των ΗΠΑ κατά τη διάρκεια του Β' Παγκοσμίου Πολέμου στην Ευρώπη, όπου έλαβε το Μετάλλιο Τιμής. Μέσω της διδασκαλίας του Miyagi, ο Daniel μαθαίνει όχι μόνο καράτε, αλλά και σημαντικά μαθήματα ζωής, όπως η σημασία της προσωπικής ισορροπίας, που αντικατοπτρίζεται στην αρχή ότι η εκπαίδευση πολεμικών τεχνών αφορά τόσο την εκπαίδευση του πνεύματος όσο του σώματος. Ο Daniel εφαρμόζει τα μαθήματα ζωής που ο Miyagi του έχει διδάξει για να ενισχύσει τη σχέση του με την Ali. Στα γενέθλια του Daniel, ο Miyagi του δίνει ένα Karate gi για το τουρνουά και ένα από τα αυτοκίνητά του ως δώρα γενεθλίων.
Στο τουρνουά, ο Daniel εκπλήσσει όλους φτάνοντας στους ημιτελικούς. Ο Johnny προκρίνεται στον τελικό, σημειώνοντας τρεις αναπάντητους πόντους εναντίον του Darryl Vidal. Ο Kreese δίνει εντολή στον δεύτερο καλύτερο μαθητή του, τον Bobby Brown, ο οποίος είναι ένας από τους πιο συμπονετικούς μαθητές του και ο λιγότερο κακός των βασανιστών του Daniel, να εξουδετερώσει τον Daniel με παράνομη επίθεση στο γόνατο. Ο Bobby το κάνει απρόθυμα, τραυματίζοντας σοβαρά τον Daniel και προκαλεί τον αποκλεισμό του στη διαδικασία. Ο Daniel μεταφέρεται στα αποδυτήρια, όπου ο γιατρός αποφασίζει ότι δεν μπορεί να συνεχίσει. Ωστόσο, ο Daniel πιστεύει ότι αν σταματήσει, οι βασανιστές του θα έχουν πάρει το καλύτερο από αυτόν. Πείθει τον Miyagi να χρησιμοποιήσει μια τεχνική καταστολής πόνου για να του επιτρέψει να συνεχίσει. Καθώς ο Johnny πρόκειται να κηρυχθεί νικητής λόγω αδυναμίας συμμετοχής, ο Daniel επιστρέφει στον αγώνα. Ο αγώνας είναι μια αμφιταλαντευόμενη μάχη, με κανέναν να μην μπορεί να σπάσει την άμυνα του άλλου.
Ο αγώνας διακόπτεται όταν ο Daniel χρησιμοποιεί μια τεχνική ψαλιδιού για να ρίξει τον Johnny, δίνοντας ένα χτύπημα στο πίσω μέρος του κεφαλιού και προκαλόντας στον Johnny ρινορραγία. Ο Kreese κατευθύνει τον Johnny να χτυπήσει το τραυματισμένο πόδι του Daniel - μια ανήθικη κίνηση. Ο Johnny φαίνεται τρομοκρατημένος με την εντολή, αλλά συμφωνεί απρόθυμα. Καθώς ο αγώνας συνεχίζεται και το σκορ είναι ισόπαλο με 2-2, ο Johnny αρπάζει το πόδι του Daniel και δίνει ένα μοχθηρό χτύπημα, κάνοντας περαιτέρω ζημιά. Ο Daniel, που στέκεται με δυσκολία, λαμβάνει τη στάση «Γερναός», μια τεχνική που παρατήρησε να κάνει ο Miyagi σε μια παραλία. Ο Johnny πηγαίνει προς τον Daniel, ο οποίος πηδά και εκτελεί ένα μπροστινό λάκτισμα στο πρόσωπο του Johnny, κερδίζοντας το τουρνουά. Ο Johnny, έχοντας αποκτήσει νέο σεβασμό για τον εχθρό του, παραδίδει το τρόπαιο στον ίδιο τον Daniel, καθώς ο Daniel παρασύρεται από ένα ενθουσιώδες πλήθος.
Ανάπτυξη
Το The Karate Kid είναι μια ημι-αυτοβιογραφική ιστορία που βασίζεται στη ζωή του σεναριογράφου της, Ρόμπερτ Μαρκ Κάμεν. Σε ηλικία 17 ετών, μετά την Παγκόσμια Έκθεση της Νέας Υόρκης το 1964, ο Κάμεν ξυλοκοπήθηκε από συμμορία εκφοβιστών. Άρχισε έτσι να μελετά πολεμικές τέχνες για να υπερασπιστεί τον εαυτό του. Ο Κάμεν ήταν δυσαρεστημένος με τον πρώτο του δάσκαλο που δίδαξε πολεμικές τέχνες ως εργαλείο βίας και εκδίκησης. Έτσι, προχώρησε στη μελέτη του καράτε Κότζου-ριού, με βάση την Οκινάουα, υπό Ιάπωνα δάσκαλο που δεν μιλούσε αγγλικά, αλλά ήταν ο ίδιος μαθητής του Τσοτζούν Μιγιάγκι.
Ως σεναριογράφος του Χόλιγουντ, ο Κάμεν καθοδηγήθηκε από τον Φρανκ Πράις που του είπε ότι ο παραγωγός Τζέρι Γουάιντραουμπ είχε επιλέξει ένα άρθρο ειδήσεων σχετικά με το μικρό παιδί μιας ανύπαντρης μητέρας που είχε κερδίσει μαύρη ζώνη για να αμυνθεί ενάντια στους εκφοβιστές της γειτονιάς. Ο Κάμεν έπειτα συνδύασε τη δική του ιστορία ζωής με το άρθρο ειδήσεων και χρησιμοποίησε και τα δύο για να δημιουργήσει το σενάριο για το The Karate Kid. Επιπλέον, δεδομένης της εμπλοκής του Τζον Γκίλμπερτ Άβιλντσεν με τις δύο ταινίες, ο Σιλβέστερ Σταλόνε αστειευόταν συχνά με τον Κάμεν λέγοντας ότι ο συγγραφέας είχε «σκίσει» τις ταινίες Rocky με το The Karate Kid.
Η DC Comics είχε έναν χαρακτήρα που ονομάζεται Karate Kid. Οι δημιουργοί έλαβαν ειδική άδεια από την DC Comics το 1984 για να χρησιμοποιήσουν τον τίτλο για την πρώτη ταινία (και τις επακόλουθες συνέχειες).
Ακρόαση
Εξετάστηκε ένας αριθμός ηθοποιών για τον ρόλο του Daniel, συμπεριλαμβανομένων των Σον Πεν, Ρόμπερτ Ντάουνι Τζούνιορ, Τσάρλι Σιν, Εμίλιο Εστέβες, Νίκολας Κέιτζ, Άντονι Έντουαρντς, Τομ Κρουζ και Έρικ Στόλτζ. Ο Ραλφ Μάτσιο πήρε τελικά το ρόλο ύστερα και από την δυνατή ερμηνεία του ως Johnny Cade στο The Outsiders (1983). Ο Μάτσιο δήλωσε ότι η ερμηνεία του ως Johnny επηρέασε την ανάπτυξη του Daniel LaRusso στην επόμενη ταινία του, The Karate Kid.
Ο Μάτσιο αργότερα σχολίασε ότι, «ο χαρακτήρας ονομάστηκε αρχικά Danny Weber. Μόλις μπήκα στο δωμάτιο, άλλαξε σε LaRusso.»
Το στούντιο αρχικά ήθελε ο ρόλος του Mr. Miyagi να παιχτεί από τον Τοσίρο Μιφούνε, ο οποίος είχε εμφανιστεί στις ταινίες Rashomon (1950), Seven Samurai (1954) και The Hidden Fortress (1958), αλλά ο ηθοποιός δεν μιλούσε αγγλικά. Ο Πατ Μορίτα αργότερα έκανε ακρόαση για τον ρόλο, αλλά απορρίφθηκε από τον ρόλο λόγω της στενής του σχέσης με την stand up κωμωδία και για τον χαρακτήρα Arnold στο Happy Days. Μετά από λίγες αποτυχημένες προσπάθειες, ο Μορίτα μεγάλωσε μια γενειάδα και ταίριαξε την προφορά του με του θείου του, γεγονός που τον οδήγησε στην εξασφάλιση του ρόλου.
Ο Κρίσπιν Γκλόβερ ήταν υπό σκέψη για τον ρόλο του Johnny, αλλά το στούντιο αργότερα επέλεξε τον Γουίλιαμ Ζάμπκα. Μετά την ακρόασή του, ο Ζάμπκα είδε τον Μάτσιο, ο οποίος σημείωσε ότι «[ο Zabka] με φοβόταν πάρα πολύ» κατά τη διάρκεια της ακρόασής του στο στούντιο. Όταν επιλέχθηκε, ο Ζάμπκα ήταν παλαιστής χωρίς προηγούμενη προπόνηση στο καράτε.
Η Ντέμι Μουρ ήταν επίσης υπό σκέψη για το ρόλο της Ali, αλλά η Ελίζαμπεθ Σου επιλέχθηκε εν μέρει για μια διαφήμιση του Burger King που έγινε ευρέως δημοφιλής στις αρχές της δεκαετίας του 1980. Η ταινία σηματοδοτεί τους πρώτους ρόλους τόσο του Ζάμπκα όσο και της Σου. Αργά στην παραγωγή, η Βάλερι Χάρπερ ήταν υπό σκέψη για το ρόλο της Lucille, αλλά το στούντιο αργότερα επέλεξε την Ράντι Χέλερ για το ρόλο.
Γυρίσματα
Τα γυρίσματα ξεκίνησαν στις 31 Οκτωβρίου 1983 και ολοκληρώθηκαν στις 16 Δεκεμβρίου 1983.
Ο χορογράφος μάχης της ταινίας για τις σκηνές μάχης ήταν ο Πατ Ε. Τζόνσον, κάτοχος μαύρης ζώνης Τανγκ Σου Ντο καράτε, ο οποίος είχε προηγουμένως εμφανιστεί στην αμερικανική ταινία πολεμικών τεχνών του Μπρους Λι, Enter the Dragon (1973) και συνεργάστηκε με τον Τσακ Νόρις σε σχολές πολεμικών τεχνών αμερικανικού Τανγκ Σου Ντο. Ο Τζόνσον εμφανίζεται επίσης ως διαιτητής στο The Karate Kid. Ο κασκαντέρ του Πατ Μορίτα για τον Mr. Miyagi, Φουμιό Ντεμούρα, είναι επίσης κάτοχος μαύρης ζώνης καράτε που είχε προηγουμένως συνεργαστεί με τον Μπρους Λι, ο οποίος έμαθε μερικές τεχνικές νουντσάκου από τον Ντεμούρα.
Soundtrack
μικρογραφία|Εξώφυλλο soundtrack Η μουσική για το The Karate Kid συντέθηκε από τον Μπιλ Κόντι, έναν συχνό συνεργάτη του σκηνοθέτη Τζον Γκίλμπερτ Άβιλντσεν από το αρχικό τους αντάμωμά τους στο Rocky (1976). Η οργανική μουσική ενορχηστρώθηκε από τον Τζακ Έσκιου και περιείχε σόλο σύριγγες από τον Γκεόργκε Ζαμφίρ. Στις 12 Μαρτίου 2007, ο Varèse Sarabande κυκλοφόρησε και τα τέσσερα κομμάτια του The Karate Kid σε ένα σετ τεσσάρων CD που περιορίστηκε σε 2.500 αντίτυπα παγκοσμίως.
Ένα άλμπουμ soundtrack κυκλοφόρησε το 1984 από την Casablanca Records, που περιέχει πολλά από τα σύγχρονα τραγούδια που εμφανίζονται στην ταινία. Ιδιαίτερα ενδιαφέρον είναι το «You're the Best» του Τζο Εσποζίτο, που εμφανίζεται κατά τη διάρκεια του μοντάζ του τουρνουά κοντά στο τέλος της πρώτης ταινίας. Αρχικά γραμμένο για το Rocky III (1982), το «You're the Best» απορρίφθηκε από τον Σιλβέστερ Σταλόνε προς προτίμηση του επιτυχημένου τραγουδιού των Survivor «Eye of the Tiger». Συμπτωματικά, οι Survivor έπαιξε επίσης το κύριο τραγούδι («The Moment of Truth» Μουσική και στίχοι: Μπιλ Κόντι, Ντένις Λάμπερτ, Πίτερ Μπέκετ) για το The Karate Kid.
Το επιτυχημένο τραγούδι των Bananarama του 1984 «Cruel Summer» έκανε επίσης το ντεμπούτο του στις ΗΠΑ στο The Karate Kid, αλλά αποκλείστηκε από το soundtrack άλμπουμ της ταινίας. Άλλα τραγούδια που εμφανίστηκαν στην ταινία, αλλά δεν μπήκαν στο άλμπουμ περιλαμβάνουν, το «Please Answer Me» από τους Broken Edge και το «The Ride«» από τους The Matches.
Λίστα κομματιών για το soundtrack του 1984
Απόκριση κριτικών
Στον ιστότοπο κριτικών Rotten Tomatoes, η ταινία έχει βαθμολογία έγκρισης 88% με βάση 43 κριτικές. Η κριτική συναίνεση της ιστότοπου αναφέρει, «Απολύτως προβλέψιμη και πλήρως της εποχής της, αλλά ζεστή, ειλικρινής και δύσκολο να αντισταθείς, λόγω, σε μεγάλο βαθμό, της χαλαρής χημείας του Μορίτα και του Μάτσιο». Στο Metacritic, η ταινία έχει μέση βαθμολογία 60 στα 100, βασισμένη σε 15 κριτικούς, δείχνοντας «Μικτές ή μέσες κριτικές».
Κατά την κυκλοφορία της, ο Ρόζτερ Ίμπερτ χαρακτήρισε την ταινία μία από τις καλύτερες της χρονιάς, της έδωσε τέσσερα στα τέσσερα αστέρια και την περιέγραψε ως μια «συναρπαστική, γλυκιά, ζεστή ιστορία με μια από τις πιο ενδιαφέρουσες φιλίες εδώ και πολύ καιρό.» Η Τζάνετ Μάσλιν των The New York Times έδωσε επίσης θετική κριτική. Το The Karate Kid βρίσκεται στη θέση # 31 στον κατάλγο του Entertainment Weekly με τις 50 καλύτερες ταινίες λυκείου.
Εμπορευματικότητα
Η ταινία δημιούργησε ένα franchise σχετικών αντικειμένων και αναμνηστικών όπως φιγούρες, κορδέλες, αφίσες, μπλουζάκια και ένα βιντεοπαιχνίδι. Μια μυθιστοριογράφηση έγινε από τον Μπ. Χίλερ και δημοσιεύθηκε το 1984. Το μυθιστόρημα είχε μια σκηνή που ήταν στην πρόβα όταν ο Ντάνιελ συναντά τον Τζόνι κατά τη διάρκεια του σχολείου στο μεσημεριανό. Επίσης στο τέλος, υπήρχε μια μάχη μεταξύ των Μιγιάγκι και Κρις στο πάρκινγκ μετά το τουρνουά, που ήταν το αρχικό τέλος για την ταινία και χρησιμοποιήθηκε ως αρχή του The Karate Kid Part II.
Το 2015, η εταιρεία παιχνιδιών Funko αναβίωσε τις φιγούρες του The Karate Kid. Δύο εκδόσεις του χαρακτήρα Daniel Larusso, μια έκδοση του χαρακτήρα Johnny Lawrence και μια έκδοση του Mr. Miyagi ήταν μέρος της παραγωγής. Τα παιχνίδια εντοπίστηκαν στα καταστήματα Target και Amazon.com.
Πολιτιστική επιρροή
Το μουσικό βίντεο του 2007 για το τραγούδι «Sweep the Leg» των No More Kings έχει ως πρωταγωνιστή τον Γουίλιαμ Ζάμπκα (ο οποίος επίσης σκηνοθέτησε το βίντεο) ως καρικατούρα του εαυτού του και περιλαμβάνει αναφορές στο The Karate Kid, συμπεριλαμβανομένων εμφανίσεων κάμεο από τους πρώην συναστέρες του Ζάμπκα στην ταινία.
Προσαρμογή στο Μπρόντγουεϊ
Στις 22 Ιανουαρίου 2020, ανακοινώθηκε ότι το The Karate Kid θα προσαρμοστεί σε μιούζικαλ του Μπρόντγουεϊ. Η παράσταση θα παραχθεί από το Kinoshita Group και θα σκηνοθετηθεί από τον Άμον Μιγιαμότο.
Σίκουελ ταινίας
Η πρωτότυπη ταινία του 1984 είχε τρία σίκουελ και εκτόξευσε την καριέρα του Μάτσιο, ο οποίος θα μετατραπεί σε έφηβο είδωλο που θα εμφανίζεται στα εξώφυλλα περιοδικών όπως το Tiger Beat. Αναζωογόνησε την καριέρα του Μορίτα, γνωστή στο παρελθόν για τον κωμικό του ρόλο ως Arnold στο Happy Days, ο οποίος ήταν υποψήφιος για το Όσκαρ Β' Ανδρικού Ρόλου για την ερμηνεία του ως Miyagi. Ο Μορίτα επέστρεψε στο ρόλο του στις τρεις επόμενες ταινίες, ενώ ο Μάτσιο επέστρεψε για δύο.
Μια συνέχεια στην οποία ο Daniel συνοδεύει τον Miyagi σε ένα ταξίδι στην Οκινάουα, όπου επανενώνεται με τους αγαπημένους του και προκαλείται από έναν παλιό αντίπαλο. Μια συνέχεια στην οποία ο Kreese επιδιώκει εκδίκηση εναντίον του Daniel και του Miyagi με τη βοήθεια νέων συμμάχων. Μια ανανεωμένη συνέχεια στην οποία η Χίλαρι Σουάνκ εμφανίζεται ως η νέα μαθήτρια του Miyagi, η Julie Pierce.
Remake ταινίας
Ένα remake της πρωτότυπης ταινίας που τοποθετείται στο Πεκίνο, με πρωταγωνιστές τους Τζάκι Τσαν και Τζέιντεν Σμιθ.
Τηλεοπτικες σειρές
Μια σύντομη σειρά κινουμένων σχεδίων spin-off που ονομάζεται επίσης The Karate Kid προβλήθηκε στο NBC. Μια δραματική-κωμική διαδικτυακή τηλεοπτική σειρά, που ακολουθεί τον Ντάνιελ και τον Τζόνι αναζωογονώντας τον παλιό τους ανταγωνισμό αφού ο Τζόνι ανοίγει ξανά το ντότζο Cobra Kai. Η σειρά βασίζεται σε όλα τα σίκουελ, καθώς και στην αρχική ταινία.
Εξωτερικοί σύνδεσμοι
Κατηγορία:The Karate Kid (franchise) Κατηγορία:Αμερικανικές ταινίες Κατηγορία:Αμερικανικές ταινίες ενηλικίωσης Κατηγορία:Αμερικανικές εφηβικές δραματικές ταινίες Κατηγορία:Αμερικανικές ταινίες πολεμικών τεχνών Κατηγορία:Ταινίες του 1984 Κατηγορία:Αγγλόφωνες ταινίες Κατηγορία:Ταινίες γυρισμένες στο Λος Άντζελες Κατηγορία:Ταινίες γυρισμένες στο Νιου Τζέρσεϊ Κατηγορία:Ταινίες γυρισμένες στην Αριζόνα Κατηγορία:Ταινίες σχετικά με εκπαιδευτικούς Κατηγορία:Ταινίες με θέμα το bullying Κατηγορία:Ταινίες παραγωγής Columbia Pictures Κατηγορία:Ταινίες τοποθετημένες στο Λος Άντζελες Κατηγορία:Ταινίες τοποθετημένες στο Νιου Τζέρσεϊ
Αεροπορική Βάση Δεκέλειας
<table style="border: 1px solid rgb(170, 170, 170); margin: 0pt 0pt 1em 1em; background: rgb(249, 249, 249) none repeat scroll 0%; border-collapse: collapse; font-size: 95%;" align="right" border="1" cellpadding="4" cellspacing="0" width="220"> <th colspan="4" align="center" bgcolor="lightyellow">Αεροπορική Βάση Δεκέλειας
<th colspan="4" align="center" bgcolor="lightyellow">Γενικά
IATA --- ICAO LGTT
<th colspan="2" align="left" bgcolor="lightyellow" valign="top"> Τύπος Αεροδρομίου <td colspan="2" valign="top"> Στρατιωτικό
<th colspan="2" align="left" bgcolor="lightyellow" valign="top"> Χειριστής <td colspan="2" valign="top"> Ελληνική Πολεμική Αεροπορία
<th colspan="2" align="left" bgcolor="lightyellow" valign="top"> Εξυπηρετεί <td colspan="2" valign="top"> Τατόι, Δεκέλεια
<th colspan="2" align="left" bgcolor="lightyellow" valign="top"> Γεωγραφικές Συντεταγμένες <td colspan="2" valign="top"> 38°06'32.14"Βόρεια 23°47'01.81"Ανατολικά
<th colspan="4" bgcolor="lightyellow">Διάδρομος
<th rowspan="2" bgcolor="lightgrey"> Κατεύθυνση <th colspan="2" bgcolor="lightgrey"> Μήκος <th rowspan="2" bgcolor="lightgrey"> Επιφάνεια
Πόδια Μέτρα
<th align="left" valign="top"> 03 / 21 5.789 1.764  Άσφαλτος Η Αεροπορική Βάση Δεκέλειας ή Αεροδρόμιο Τατοΐου  (συντομογραφία ICAO : LGTT ) είναι στρατιωτικό αεροδρόμιο στην περιοχή της Δεκέλειας στο νομό Αττικής. Απέχει 20 χιλιόμετρα βόρεια-βορειοδυτικά από το κέντρο της Αθήνας. Ξεκίνησε να λειτουργεί το 1918 και σήμερα διαθέτει έναν διάδρομο μήκους 1.764 μέτρων (χωρίς να υπολογίζουμε το κατώφλι μήκος 347 μέτρων). Το αεροδρόμιο χρησιμοποιείται από την Πολεμική Αεροπορία, και λειτουργεί και ως (Α.Κ.Α.). Μεταξύ 1935 και 1941, το αεροδρόμιο υπήρξε κόμβος των Τεχνικών Αεροπορικών Εκμεταλλεύσεων. Αεραθλητικό κέντρο Αθηνών βάση για τις ακόλουθες αερολέσχες:
thumb|Διατηρημένο αεροσκάφος τύπου [[Republic F-84F Thunderstreak της Ελληνικής Πολεμικής Αεροπορίας στην κύρια πύλη της Αεροπορικής Βάσης Δεκέλειας.]] Τα αεροσκάφη γενικής αεροπορίας χρειάζονται ειδική άδεια για τη χρήση του αεροδρομίου. Επιπλέον, στον χώρο βρίσκεται το Μουσείο της Πολεμικής Αεροπορίας, στο οποίο εκτίθενται πολλά παλαιά αεροσκάφη.
Γενικά
Η Διοίκηση Αεροπορικής Εκπαίδευσης (ΔΑΕ) της Πολεμικής Αεροπορίας χρησιμοποιεί την Αεροπορική Βάση Δεκέλειας ως βάση της.
Στο χώρο εδρεύουν οι εξής μονάδες: Επίσης, οι ακόλουθες Σμηναρχίες: Στο χώρο εδρεύουν και οι παρακάτω σχολές: Τέλος, οι ακόλουθες Μοίρες εδρεύουν στο χώρο:
Ατυχήματα και συμβάντα
Στις 27 Δεκεμβρίου 1991, ένα αεροσκάφος τύπου Douglas C-47B KK171 της Πολεμικής Αεροπορίας καταστράφηκε ολοκληρωτικά σε ατύχημα στο Αεροδρόμιο Τατοΐου. Ένα από τα 6 μέλη πληρώματος σκοτώθηκε.
Εξωτερικοί Σύνδεσμοι
Κατηγορία:Αεροδρόμια στην Ελλάδα Κατηγορία:Στρατιωτικά αεροδρόμια στην Ελλάδα
Χανς Σράντερ
Ο Χανς Σράντερ (γερμ. Hans Schrader) (1869-1948) υπήρξε Γερμανός κλασσικός αρχαιολόγος.
Βιογραφία
Γεννήθηκε στις 15 Φεβρουαρίου 1869 στο Στολπ (σήμερα Σλουπσκ). Ο πατέρας του ήταν δικηγόρος το επάγγελμα. Σπούδασε ιστορία στο Μάρμπουργκ και στο Βερολίνο. Περιόδευσε με υποτροφία του Γερμανικού Αρχαιολογικού Ινστιτούτου στην Ελλάδα και Μικρά Ασία και πήρε μέρος στις ανασκαφές της Πριήνης στην πρώην Καρία. Το 1899 διορίστηκε διευθυντικός βοηθός των Μουσείων του Βερολίνου, και προάχθηκε στο βαθμό του διευθυντή β' το 1901. Διορίστηκε καθηγητής Πανεπιστημίου σε Ίνσμπρουκ, Γκρατς και Βιέννη, όπου και διετέλεσε Διευθυντής της αρχαιολογικής συλλογής. Το 1914 μετακόμισε στη Φραγκφούρτη όπου διορίστηκε καθηγητής στο εκεί Πανεπιστήμιο και ίδρυσε δικό του αρχαιολογικό ινστιτούτο. Αποσύρθηκε το 1931 για λόγους υγείας.
Πηγές
Κατηγορία:Γερμανοί αρχαιολόγοι
Γελαδάρης
Ο γελαδάρης (Bubulcus ibis - Βοσκός η ίβις) είναι ένα κοσμοπολίτικο ημιυδρόβιο πτηνό της οικογένειας των Ερωδιίδων. Η επιστημονική του ονομασία προέρχεται από τη λατινική λέξη Bubulcus που σημαίνει βοσκός και από την λέξη ίβις (Ibis) που στα Ελληνικά και Λατινικά χρησιμοποιούνταν για να ονομάσουν ένα άλλο πτηνό που ήταν ιερό για τους αρχαίους Αιγυπτίους.
Ταξινόμηση
Ο Γελαδάρης περιγράφηκε για πρώτη φορά από τον Λινναίο το 1758 που τον κατέταξε στο γένος Ερωδιός (Ardea), στο οποίο ανήκουν οι μεγαλύτεροι σε μέγεθος Ευρωπαϊκοί ερωδιοί, με το όνομα Ardea ibis (Ερωδιός η ίβης). Το 1855 ο Charles Lucien Bonaparte θα τον κατατάξει στο γένος Βοσκός (Bubulcus). Και τα δύο αυτά γένη ανήκουν στην ίδια οικογένεια των Ερωδιίδων. Μέχρι σήμερα ήταν ο μόνος αντιπρόσωπος του γένους του αλλά πρόσφατα ένα υποείδος του ανάχθηκε σε είδος αν και αυτή η αλλαγή δεν έχει γίνει ακόμα αποδεκτή από όλη την επιστημονική κοινότητα. Στο είδος ανήκουν τα υποείδη:
Περιγραφή
Είναι ένας ερωδιός μεσαίου μεγέθους με σώμα πιο στιβαρό σε σχέση με τους άλλους ερωδιούς. Ο λαιμός του είναι πιο χοντρός και έχει μικρότερο μήκος από το σώμα του, σε αντίθεση με τους περισσότερους ερωδιούς που ο λαιμός τους είναι, σε μήκος, τουλάχιστον όσο το σώμα τους. Το συνολικό τους μήκος κυμαίνεται μεταξύ 46 και 56 εκατοστά και το βάρος του 300 με 400 γραμμάρια. Το άνοιγμα των φτερούγων του είναι 88 με 96 εκατοστά. Σε αυτό το είδος δεν παρατηρείται σεξουαλικός διμορφισμός, δηλαδή τα αρσενικά και τα θηλυκά είναι εμφανισιακά ίδια. Το φτέρωμά του είναι κατά τη μεγαλύτερη διάρκεια του χρόνου λευκό, με το ράμφος κίτρινο, τα πόδια, που είναι σχετικά κοντά, κίτρινα–πρασινωπά και τα μάτια κιτρινωπά. Κατά τη διάρκεια της αναπαραγωγικής περιόδου στο κεφάλι εμφανίζεται ένα λοφίο κόκκινου–καφέ χρώματος. Του ίδιου χρώματος φτερά εμφανίζονται και στην πλάτη και το στήθος. Η περιοχή γύρω από τα μάτια παίρνει ένα βαθύ κόκκινο χρώμα. Τα νεαρά άτομα έχουν μαύρο ράμφος. Όταν στέκεται όρθιος παίρνει μια κυρτή στάση.
Βιολογία
Ο Γελαδάρης είναι ένα μερικώς μεταναστευτικό πτηνό. Οι συνήθειες μετακίνησης εξαρτώνται από την περιοχή διαβίωσης, τις κλιματολογικές συνθήκες και τη διαθεσιμότητα τροφής. Στις τροπικές και υποτροπικές περιοχές εξάπλωσής του δεν θεωρείται μεταναστευτικό παρόλο που μπορεί να κάνει κάποιες μετακινήσεις, ακόμα και σε σχετικά μεγάλες αποστάσεις, που επηρεάζονται από τις περιόδους των βροχοπτώσεων και από τη διαθεσιμότητα των θηραμάτων του. Όσον αφορά τις βορειότερες περιοχές εξάπλωσής του είναι καθαρά μεταναστευτικό.
Πρόκειται για ένα κοινωνικό πτηνό κατά την διάρκεια όλου του χρόνου. Οι ομάδες που σχηματίζει δεν έχουν πραγματική κοινωνική συνοχή, τα άτομα που τις αποτελούν δεν συνεργάζονται μεταξύ τους σε καμία από τις όψεις της ζωής τους. Πιθανότατα αυτός είναι και ένας από τους λόγους που ο Γελαδάρης χρησιμοποιεί σπάνια τη φωνή του εκτός της αναπαραγωγικής περιόδου, αφού δεν έχει την ανάγκη επικοινωνίας με τα άλλα μέλη της ομάδας. Συνήθως τον βρίσκουμε σε μικρές ομάδες των 10 με 20 ατόμων αλλά μπορούν να σχηματίσουν και μεγαλύτερες που, σε σπάνιες περιπτώσεις, μπορούν να φτάσουν μερικές χιλιάδες (αυτό συμβαίνει κυρίως στην Αφρική και εξαρτάται από τη διαθεσιμότητα της τροφής). Ένα άλλο χαρακτηριστικό αυτού του είδους είναι ότι δεν υπερασπίζονται μία περιοχή και δεν αναπτύσσονται διαμάχες μεταξύ των μελών της ομάδας, εκτός από την περίοδο της αναπαραγωγής. Πρόκειται για ημερόβια πτηνά τα οποία όταν νυχτώνει μετακινούνται σε σμήνη στις περιοχές κουρνιάσματος, που μπορεί να βρίσκονται και σε μεγάλη απόσταση, και όπου περνάνε την νύχτα σε ομάδες που συνήθως αριθμούν μερικές εκατοντάδες άτομα.
Διατροφή
Η διατροφή του βασίζεται κυρίως στα έντομα. Συλλαμβάνει και τρώει ακρίδες, σκαθάρια, γρύλους, μύγες, λιβελλούλες και άλλα έντομα, αράχνες, σαρανταποδαρούσες και σκουλήκια. Λιγότερο συχνά στα θηράματά του συγκαταλέγονται βατράχια, ερπετά, αβγά, μικρά πουλιά και ψάρια. Οι περιοχές κυνηγιού, σε αντίθεση με τους άλλους ερωδιούς, αποτελούνται από ανοιχτές χορτολιβαδικές εκτάσεις και σπάνια κυνηγάει σε υγροβιότοπους. Κατά τη διάρκεια της ημέρας μετακινείται στις περιοχές διατροφής του σε μικρές ή μεγάλες ομάδες όπου και αναμιγνύεται με τις αγέλες μεγάλων χορτοφάγων. Στην Αφρική τον βρίσκουμε ανάμεσα σε ελέφαντες, βούβαλους, ζέβρες, αντιλόπες και άλλα άγρια χορτοφάγα ζώα. Για να πιάσει τα θηράματά του περπατάει ανάμεσα στα άλλα ζώα, ακολουθώντας με έναν ταλαντευόμενο βηματισμό εκείνα που μετακινούνται και με μία γρήγορη κίνηση του λαιμού του συλλαμβάνει τα έντομα που ενοχλημένα προσπαθούν να απομακρυνθούν. Κάποιοι από τους Γελαδάρηδες κάθονται πάνω στην πλάτη των μεγάλων χορτοφάγων και τρέφονται με τα παρασιτικά έντομα που βρίσκονται σε αυτά ή πετάνε γύρω τους. Στις περιοχές με ανεπτυγμένη κτηνοτροφία αντικαθιστούν τα άγρια ζώα με οικόσιτα, όπως πρόβατα και αγελάδες, από τις οποίες πήρε και το όνομα του, διατηρώντας την ίδια τεχνική. Κατά την περίοδο του οργώματος των χωραφιών δεν είναι σπάνιο να τους συναντήσουμε να ακολουθούν τα γεωργικά μηχανήματα και να πιάνουν τα ενοχλημένα έντομα και σκουλήκια που προσπαθούν να διαφύγουν. Εάν το θήραμα είναι μικρό σε μέγεθος το καταπίνουν άμεσα, εάν όμως είναι μεγαλύτερο ή θα το χτυπήσουν πρώτα στο έδαφος ή θα το βουτήξουν στο νερό, όμως και σε αυτή την περίπτωση θα το καταπιούν ολόκληρο. Οι διατροφικές του συνήθειες και ο τρόπος κυνηγιού του το καθιστούν ένα χρήσιμο είδος γιατί μειώνει τον αριθμό των παρασιτικών και βλαβερών για την γεωργία και κτηνοτροφία ζωυφίων.
Αναπαραγωγή
Ο Γελαδάρης είναι ένα εποχιακά μονογαμικό πτηνό, δηλαδή σε μία αναπαραγωγική περίοδο δημιουργεί σταθερά ζεύγη. Η περίοδος ζευγαρώματος διαφέρει ανάλογα με την περιοχή διαμονής. Οι πληθυσμοί που ζουν σε τροπικές περιοχές αναπαράγονται όλο τον χρόνο με μεγαλύτερη συχνότητα την εποχή των βροχών οπότε υπάρχει μεγαλύτερη διαθεσιμότητα τροφής. Στις εύκρατες περιοχές η αναπαραγωγική περίοδος πάει από την άνοιξη μέχρι τις αρχές του καλοκαιριού. Αρχικά το αρσενικό επιλέγει μία με δύο περιοχές, που υπερασπίζεται από τα άλλα άτομα του είδους και εκεί προσπαθεί να προσελκύσει τα θηλυκά. Όταν δημιουργηθεί το ζευγάρι, θα επιλέξουν την τοποθεσία που θα χτίσουν την φωλιά τους και εκεί θα ζευγαρώσουν. Στο χτίσιμο της φωλιάς συμμετέχουν και τα δύο φύλα και για τον σκοπό χρησιμοποιούν χλωρά και ξερά φυτικά υλικά. Οι φωλιές χτίζονται σε αποικίες, συνήθως μαζί με άλλα είδη ερωδιών, σε καλαμιώνες, πάνω σε θάμνους ή δέντρα, σχεδόν πάντα κοντά στο νερό. Μετά το πέρας της κατασκευής το θηλυκό γεννάει 1 με 9 αβγά, συχνότερα 3 με 4, γαλάζιου χρώματος. Η εναπόθεση γίνεται με διαφορά μίας με δύο ημέρες το ένα αβγό από το άλλο αλλά η επώαση δεν ξεκινάει πριν εναποτεθεί και το τελευταίο. Στην επώαση συμμετέχουν και οι δύο γονείς και διαρκεί περίπου 24 ημέρες. Για όλη τη διάρκεια του μεγαλώματος των νεοσσών και οι δύο γονείς τους προμηθεύουν με τροφή. Σε ηλικία 14 με 21 ημερών οι νεοσσοί μπορούν να βγουν από τη φωλιά και να αναρριχηθούν στην γύρω βλάστηση και στις 45 περίπου μέρες κάνουν τις πρώτες τους μικρές πτήσεις, εξαρτώνται όμως ακόμα από τους γονείς τους για την τροφή. Σε ηλικία 60 περίπου ημερών ακολουθούν τα ενήλικα στους τόπους κυνηγιού και γίνονται ανεξάρτητοι. Η αναπαραγωγική ζωή τους ξεκινάει σε ηλικία δύο ετών.
Βιότοπος και γεωγραφική εξάπλωση
Πρόκειται για τον πιο κοσμοπολίτικο ερωδιό και τον βρίσκουμε σε όλες τις ηπείρους εκτός της Ανταρκτικής. Είναι το λιγότερο συνδεδεμένο με τους υγροβιότοπους είδος της οικογένειας. Προτιμάει τις ανοιχτές περιοχές όπως λιβάδια, σαβάνες, βοσκοτόπια, ημιερήμους. Συχνά τον βρίσκουμε και σε υγροβιότοπους όπως βάλτους, πλημμυρισμένα λιβάδια, λίμνες, ποτάμια και ορυζώνες. Συνήθως αποφεύγει τα δάση και τις περιοχές κοντά στο αλμυρό νερό. Η κατανομή του πάει από το επίπεδο της θάλασσας μέχρι τα 1500 μέτρα.
Απειλές και πληθυσμιακή κατάσταση
Τον τελευταίο αιώνα το είδος εξαπλώθηκε σε όλο τον κόσμο και ο αριθμός των ατόμων έχει πολλαπλασιαστεί. Αυτά τα δεδομένα οδήγησαν το IUCN να κατατάξει το είδος ανάμεσα στα είδη ελάχιστης ανησυχίας (LC). Αυτή η μεγάλη επιτυχία του είδους εν μέρει οφείλεται στον καιροσκοπισμό του Γελαδάρη και στην ικανότητά του να επωφελείται από τις ανθρώπινες δραστηριότητες, όπως γεωργία και κτηνοτροφία. Οι απειλές για το είδος είναι συνδεδεμένες με τις αλλαγές του περιβάλλοντος με κυριότερες τις αλλαγές που προκαλούν οι ανθρώπινες ενέργειες στους βιοτόπους που συνδέονται με το νερό, περιοχές με μεγάλη σημασία για την αναπαραγωγή του είδους.
Εξωτερικοί σύνδεσμοι
Κατηγορία:Ερωδιίδες Κατηγορία:Πτηνά της Αμερικής Κατηγορία:Πτηνά της Ευρώπης Κατηγορία:Πτηνά της Ασίας Κατηγορία:Πτηνά της Αφρικής Κατηγορία:Πτηνά της Ωκεανίας Κατηγορία:Πτηνά της Ελλάδας
Debian
Το Debian, αποτέλεσμα του Debian Project, είναι μια δημοφιλής διανομή Linux, ελεύθερο λογισμικό που αναπτύσσεται μέσω της συνεργασίας εθελοντών από όλο τον κόσμο. Βασίζεται στον πυρήνα linux και στην ομάδα βασικών εργαλείων του εγχειρήματος GNU.
Το Debian είναι γνωστό για την αφοσίωσή του στη φιλοσοφία του Unix και του ελεύθερου λογισμικού. Είναι επίσης γνωστό για το πλήθος επιλογών και δυνατοτήτων που προσφέρει: Η τρέχουσα έκδοση περιλαμβάνει πάνω από 29.000 πακέτα λογισμικού για δώδεκα αρχιτεκτονικές υπολογιστών που το φάσμα τους κυμαίνεται από αρχιτεκτονική ARM, που διαθέτουν συνήθως τα ενσωματωμένα συστήματα και αρχιτεκτονική κεντρικού υπολογιστή IBM s390 μέχρι τις πιο κοινές αρχιτεκτονικές x86 και PowerPC που υπάρχουν στους σύγχρονους προσωπικούς υπολογιστές.
Το Debian είναι επίσης πολύ γνωστό για το σύστημα διαχείρισης πακέτων του και για το APT (Advanced Packaging Tool, προηγμένο εργαλείο πακέτων) που διαθέτει συγκεκριμένα, για τις αυστηρές πολιτικές που υιοθετεί ως προς την ποιότητα των πακέτων και των εκδόσεων του και την ανοιχτή διαδικασία ανάπτυξης και ελέγχου που υιοθετεί. Αυτές οι πρακτικές κάνουν πιο εύκολες τις αναβαθμίσεις και την εγκατάσταση ή αφαίρεση πακέτων. Το Debian υποστηρίζεται από δωρεές που γίνονται μέσω οργανισμών που προωθούν το ελεύθερο λογισμικό. Το Debian δεν υποστηρίζεται από κάποια εταιρία, αλλά από το Debian Project και τον οργανισμό Software in the Public Interest.
Ιστορία
Το Debian ως σχέδιο εργασίας άρχισε το 1993 από τον Ίαν Μέρντοκ, φοιτητή τότε του πανεπιστημίου Purdue, όταν έγραψε το Μανιφέστο Debian το οποίο καλούσε για τη δημιουργία μιας διανομής linux η οποία θα αναπτύσσονταν με τρόπο ανοιχτό στο πνεύμα του GNU/Linux. Διάλεξε το όνομα συνδυάζοντας το όνομα της τότε φιλενάδας του Ντέμπρα (Debra) με το δικό του (Ian).
Εκδόσεις του Debian
Το Debian χωρίζεται σε 3 διαφορετικές εκδόσεις:
Υπάρχει τέλος μια παραπάνω έκδοση που φέρει το όνομα experimental (πειραματική) που χρησιμοποιείται μόνο για την προετοιμασία των πακέτων που θα προστεθούν στην unstable.
Ιστορικό εκδόσεων
Έχουν παρουσιασθεί 12 κύριες εκδόσεις μέχρι σήμερα. Οι κωδικές ονομασίες προέρχονται από τους χαρακτήρες της σειράς ταινιών Toy Story.
{{legend|#FA8072|Η έκδοση δεν υποστηρίζεται πλέον}} {{legend|#FCED77|Παλιά έκδοση, που ακόμα υποστηρίζεται}} {{legend|#A0E75A|Η έκδοση υποστηρίζεται}} {{legend|#87CEEB|Μελλοντική έκδοση}}
Διανομές Linux βασισμένες στο Debian
Ο αριθμός των διανομών που βασίζονται στο Debian είναι πολύ μεγάλος. Ανάμεσα τους συγκαταλέγονται πολύ επιτυχημένα συστήματα γενικής χρήσης, όπως τα Ubuntu, Knoppix, MEPIS, Damn Small Linux και Kanotix, καθώς και πολλά συστήματα με μεγάλο βαθμό εξειδίκευσης όπως για παράδειγμα το Floppix που χρησιμοποιείται αποκλειστικά για την εκπαίδευση σε Λειτουργικά Συστήματα Linux ή το grml, το οποίο απευθύνεται κυρίως σε system administrators. Οι περισσότερες από τις διανομές αυτές αναπτύσσονται ανεξάρτητα από το Debian και μερικές αποτελούν την βάση για πληθώρα άλλων διανομών, όπως για παράδειγμα συμβαίνει με το Ubuntu και το Knoppix. Η κοινότητα του Debian ενθαρρύνει τη δημιουργία παράγωγων του, προτρέποντας παράλληλα τις ομάδες ανάπτυξης να υποστηρίξουν το εγχείρημα του Debian δίνοντας πίσω σε αυτό την τεχνογνωσία και τις αλλαγές που κάνουν. Στα πλαίσια της προσπάθειας βελτίωσης της επικοινωνίας και της συνεργασίας ανάμεσα στο εγχείρημα και όσους αναπτύσσουν διανομές βασισμένες στο Debian και επιθυμούν να συνεισφέρουν τις αλλαγές που έκαναν πίσω σε αυτό, έχει δημιουργηθεί το Debian Derivatives Front Desk.
Εξωτερικοί σύνδεσμοι
Κατηγορία:Debian
1440
Η τρέχουσα σελίδα αφορά το έτος 1440 κατά το Γρηγοριανό ημερολόγιο
Θάνατοι
Κατηγορία:Έτη
Ρέι Τσαρλς
Ο Ρέι Τσαρλς Ρόμπινσον (Ray Charles Robinson, 23 Σεπτεμβρίου 1930 - 10 Ιουνίου 2004), γνωστότερος ως Ρέι Τσαρλς , ήταν Αμερικανός μουσικός, τραγουδιστής και συνθέτης της σόουλ. Το περιοδικό Rolling Stone τον κατέταξε δεύτερο, στη λίστα του με τους 100 καλύτερους τραγουδιστές όλων των εποχών. Τα σημαντικότερα κομμάτια του είναι τα: "'A Song for You'", "Busted", "I Can't Stop Loving You" και "Hit the Road Jack".
Τα πρώτα χρόνια
right|thumb|210px|Ο Τσαρλς το 1990 right|thumb|210px|Ο Τσαρλς με το ζεύγος Ρίγκαν
Μουσική σταδιοδρομία
Από τα τρία του χρόνια είχε αρχίσει να παίζει πιάνο. Έτσι, ξεκίνησε να ασχολείται επαγγελματικά με τη μουσική, το 1950, παίζοντας πιάνο και σαξόφωνο, συνδυάζοντας πολλά μουσικά είδη. Η πρώτη του επιτυχία ήλθε ένα χρόνο μετά, με το κομμάτι "Baby, Let Me Hold Your Hand". To 1952, υπέγραψε στην Atlantic Records, μια δισκογραφική εταιρεία, στην οποία βρίσκονταν οι καλύτεροι Αφροαμερικανοί μουσικοί. Το 1959, υπέγραψε στην ABC Records, με τη δημοτικότητά του να ανεβαίνει στα ύψη. Οι αρχές της δεκαετίας του 60' ήταν η πιο επιτυχημένη περίοδος της καριέρας του. Η τελευταία ζωντανή του εμφάνιση έγινε το Μάιο του 2003, στο Λος Άντζελες.
Συνεργασίες
Ο Τσαρλς είχε συνεργαστεί κατά καιρούς με μουσικούς, όπως ο Μπι Μπι Κινγκ, ο Γουΐλυ Νέλσον και ο Τζέιμς Τέυλορ.
Προσωπική ζωή
Ο Τσαρλς είχε πολλά προβλήματα στη ζωή του, κυρίως με τα ναρκωτικά και τις γυναίκες. To 1986, ίδρυσε το Ray Charles, ένα μη κερδοσκοπικό ίδρυμα, το οποίο παρέχει βοήθεια και υποστήριξη σε άτομα με προβλήματα ακοής.
Θάνατος
Ο Ρέι Τσαρλς πέθανε στις 10 Ιουνίου του 2004,  στο Λος Άντζελες, από ασθένεια του ήπατος, δύο μήνες πριν την κυκλοφορία του τελευταίου του άλμπουμ (5 εκατομμύρια πωλήσεις, κέρδισε 8 βραβεία Γκράμμυ).
Επιρροή
Το προσωπικό μουσικό του στυλ επηρέασε τους Έρικ Μπάρντον, Τζο Κόκερ, Βαν Μόρρισον, Ότις Ρέντινγκ και Στίβι Γουόντερ.
Εξωτερικοί σύνδεσμοι
Κατηγορία:Τζαζ μουσικοί Κατηγορία:Μπλουζ μουσικοί Κατηγορία:Αμερικανοί πιανίστες Κατηγορία:Αμερικανοί τραγουδιστές Κατηγορία:Βραβευμένοι με Γκράμι Κατηγορία:Τυφλοί μουσικοί
Καστανέ-λε-Ω
Το Καστανέ-λε-Ω (γαλλικά: Castanet-le-Haut, οξιτανικά: Castanet lo Naut) είναι γαλλική κοινότητα στο νομό του Ερώ, στη διοικητική περιοχή της Οξιτανίας.
Οι κάτοικοί του είναι γνωστοί ως Καστανετουά (γαλλικά: Castanetois).
Εξωτερικοί σύνδεσμοι
Κατηγορία:Κοινότητες του Ερώ
Χαλιφάτο των Αββασιδών
To Χαλιφάτο των Αββασιδών (750-1258 μ.Χ., αραβικά: العبّاسيّون) υπήρξε το τρίτο χρονικά ισλαμικό χαλιφάτο. Κυβερνήθηκε από τη δυναστεία των Αββασιδών χαλίφηδων, που έχτισαν την πρωτεύουσά τους στη Βαγδάτη αφού ανέτρεψαν το Χαλιφάτο των Ομεϋαδών από όλες τις περιοχές που διαφέντευε εκτός της Ανδαλουσίας.